Rikunarita-ORG/Wikinium huggingface dataset:
# Florida

*Dat artikel es geschreevn in 't Noordelik West-Vlams.*

---

Florida in de Verenigde Stoatn van Amerika
**Florida** (FL) is e stoat in 't zuydoostn van de Verenigde Stoatn. De bynoame is *Sunshine State*. D'n hoofdstad is Tallahassee, moa de meest bevolkte stad is Miami.

* Vlagge
* Zegel

De stoat Florida besloat 170.312 km². 't Grenst in 't westn an de Golf van Mexico, in 't noordwestn an Alabama, in 't noordn an Georgia, in 't oostn an d'n Atlantischn Oceoan en in 't zuydn an de Stroate van Florida (zeistroate tusschn Florida en Cuba).

## Historie

't Gebied die nu de stoat Florida vormt, wierd al minstns 14.000 joar bevolkt deur indioann ot de Spoanschn oentdekkyngsreiziger Juan Ponce de León in 1513 toekwam en 't la Florida ('t land van de blomn) noemde.

Florida wierd in zyn kolonioale geschiedenisse bestierd deur Spanje en Groot-Brittannië. D'n 3e moarte 1845 kwam Florida de 27ste stoat van de Verenigde Stoatn van Amerika.

## Geografie

Oengeveer twèederde van Florida ligt ip e schiereiland tusschn de Golf van Mexico en d'n Atlantischn Oceoan. 't Schiereiland wordt geschèid van de Bahama's en Cuba deur de Stroate van Florida. Weekly Ad De Florida Keys zyn 'n archipel van oengeveer 1700 kleene eilandjes in 't zuydn van de kust van Florida.

Zicht ip Miami
# Wikipedia

Logo van Wikipedia
Iprichtere Jimmy 'Jimbo' Wales
**Wikipedia** is een project van de Wikimedia Foundation, nen vzw uut Florida. De Wikimedia Foundation eit verschillige projectn ounder eur vleirn woavan da Wikipedia 't gekendste is.

De bedoelinge is om in olle toaln ne vryen en neutroaln encyclopedie te schryvn die olleman êlegans vo nietn meugt gebruukn vo informoasje ip te zoekn, toe te voegn of te bewerkn.

De West-Vlamsche versie stoat ip vls.wikipedia.org en eit vo de moment **8.349** artikels. Den Iengelsn es de grotstn met mêer of 4.500.000 artikels. In zyn hêle zyn der mêer of 8.000.000 artikels in 250 verschillige toaln.

Den êestn Wikipedia, den Iengelsn, is ipgericht in 2001. De West-Vlamsche versie in 2006.

## Kwaliteit

Een vergelykienge in september 2004 van den Duutsche Wikipedia en twêe andere gekende Duutsche encyclopedieën, Brockhaus en Encarta, viel in 't vôordêel van Wikipedia uut.

In december 2005 eit 't tydschrift Nature een ounderzoek gedoane woaruut bleek da je ip Wikipedia e bitje minder koste betrouwn dan ip de vrêe serieuzn en gekendn Encyclopædia Britannica. 't Gemiddeld oantal missn per artikel lag by Wikipedia ip viere, by Britannica ip drie. 't Ging over e redelik klêne selectie, moa de professionele redacteurs van Britannica woarn serieus in under gat gebeetn.

In 't olgemêen zyn der vele artikels die vrêe degelik zyn en andere die moa poverkes zyn. Bepoalde ounderwerpn krygn in Wikipedia ôok systemoatisch mêer oandacht lik techniek en IT - ounderwerpn lik Afrika en geschiedenisse minder. Vôorstanders zeggn ton were dat da ol tydelikke effectn zyn.

|  |  |
| --- | --- |
|  | Mêer ofbeeldiengn die ier by passn ku je vien ip Wikipedia ip Wikimedia Commons. |